**সেই দিন আসবে**

তিমির গিরি জমেছিল বঙ্গপ্রদেশে

আশার আলোও নিভেছিল, মনে প্রাণেতে।

খেয়েছে যৌবন, নিয়েছে রক্ত

তবুও বাঙ্গালি পণেতে শক্ত।

আসবেই সেই দিন আনন্দ মুক্তির

দিতে পারি প্রয়োজনে জীবন, রুধির।

সাধের মালতি ফুটল না কিছুদিন

স্বাধীনতার নেশা প্রাণে ছিল অমলিন।

যুদ্ধ চলল নয়টি মাস,

ষোলোই ডিসেম্বর ফেলেছি দীর্ঘশ্বাস।

হার মেনেছে শত্রু সেনার দল

খুশিতে তাই হৃদয় টলমল।

স্বাধীনতার আজ ঊনপঞ্চাশ বছর পরে,

দুষিত বাংলা কিছু ঘুনে পোকার তরে,

ভাঙতে চায় বাংলার নিশান

দানব এরা, এদের হৃদয় পাষাণ।

বিষক্রিয়া করে তুলছে এদেশের বুক

বিষধর যেন বিষ মাখা তাদের মুখ।

স্বাধীনতার সঠিক ইতিহাস করলে প্রচার

কোন দুশমন দেশে রবেনা আর।

সবুজ ছায়া, রক্ত মাখা

মোদের দেশ, মোদের আশা

যবে প্রত্যেকে ভালবাসবে, সোনার বাংলাদেশ

সেইদিন সবাই খাঁটি বাঙ্গালি, রবে নাকো ক্লেশ।